קסיוס (תנין)

קסיוס הוא תנין ים זכר גדול מאוד וזקן מאוד. ב-2011 הוכתר קסיוס על ידי ספר השיאים של גינס כתנין הגדול ביותר בשבי. בעת קביעת השיא היה אורכו  ומשקלו כ-, וגילו מוערך ב-110 שנים. כיום הוא חי בשבי בגן החיות Marineland Crocodile Park שבגרין איילנד שבקווינסלנד, אוסטרליה. הוא נקרא על שם קסיוס קליי (המתאגרף ששינה את שמו מאוחר יותר למוחמד עלי). קסיוס הוא תנין גדול ולמוד קרבות, ובמהלך חייו נפצע וסובל ממספר נכויות: הוא חסר את הקצה הקדמי של חרטומו, את רגל שמאל הקדמית ואת קצה זנבו.

קסיוס נולד באזור הטריטוריה הצפונית שבאוסטרליה ובשל גודלו החל לעשות צרות ולתקוף בני אדם וכלי שיט. הוא תקף סירות קטנות בנהר פיניס שבטריטואיה הצפונית עד אשר נלכד ב-1984.  ב-1987 עבר למשכנו הנוכחי ב-Marineland Crocodile Park שבקווינסלנד, לשם הוא הובא על ידי צייד התנינים ג'ורג' קרייג.

כאמור, ב-2011 נכנס קסיוס לספר השיאים של גינס כתנין הגדול ביותר בשבי, אך ב-2012 איבד את התואר ללולונג, תנין ים באורך  שנלכד בפיליפינים, אך שב וזכה בשיא אחרי שלולונג מת בשבי ב-2013.

קישורים חיצוניים 

 קסיוס באתר גן החיות Marineland Green Island
 קסיוס באתר ספר השיאים של גינס

הערות שוליים 

תנינאים מפורסמים